ARISTOT, deg udlis-is potique, yenna-d belli tamedyazt tebḍa ɣef kraḍ: Tamedyazt yesseḍsayen, Tamedyazt n uceyyeɛ (pique), Tamedyazt n umuggen. Tamedyazt tedda-d ɣef waṭas n talliyin, yal tallit d acu i d-terna i tmedyazt, deg tallit n teglest, llan yegrigiyen cudden tamedyazt ɣer tumgist, ɣef waya semman-as tutlayt n irebbiten, seg yimedyazen i yellan deg tallit-a: Orphe, Apollon, Dionysos. Syin akkin di tallit talemmast:Tuɣal tmedyazt tcudd ɣer ccnawi, deg tallit-a ufraren-d kraḍ n leṣnaf n yimedyazen: iseḥḥaren, ibuǧmilaten d yirgazen n tesreḍt.2